nežiaduci účinok
Dobrý deň. Včera som bola na ORL a lekár mi predpísal Diclovit. Po lieku mám nežiaduci účinok bolesť žalúdka, kŕče... poraďte ako si dať teraz žalúdok do poriadku bez ďalších užívaní liekov? Ďakujem
Dobrý deň,
ďakujeme za Vašu otázku.
Liek Diclovit obsahuje liečivo diklofenak, ktorý patrí do skupiny liečiv nazývanej nesteroidové protizápalové lieky. Medzi častý nežiadúci účinok tohto lieku patrí bolesť brucha a nevoľnosť. Pri vyskytnutí akýchkoľvek niežadúcich účinkov je potrebné upovedomiť o tom predpisujúceho lekára.
Pri rôznych žalúdočno-črevných ochoreniach, ako sú napríklad bolesti brucha, žalúdka, pálenie záhy, pocit plnosti, žalúdočno-črevné kŕče, nevoľnosť je účinný rastlinný liek Iberogast. Dávkovanie pre dospelých je 3-krát denne 20 kvapiek. Alternatívou sú taktiež bylinné kvapky
Dr.Max Digestia.
Spolu s uvedenými kvapkami je vhodné pitie čaju Stomaran, ktorý podporuje chuť k jedlu, trávenie, tvorbu a vylučovanie žlče, obmedzuje nadúvanie, mierne uvoľňuje kŕče a pôsobí protizápalovo. Čaj sa odporúča piť 2-3x denne.
Prajem skorú úľavu od ťažkostí.
S pozdravom
Mgr. Emma Halás Haluščíková